| 17. juni 2022 |
| --- |
| Sagsnummer2021-0350225Dokumentnummer2021-0350225-16SagsbehandlerJohan Kehler |
| Center for Drift, Tilsyn og JuraBernstorffsgade 171577 København VEAN-nummer5798009710178[www.kk.dk](https://www.kk.dk) |

| Center for Drift, Tilsyn og JuraBeskæftigelses- og Integrationsforvaltningen |
| --- |
|  |

# Erfaringer fra markedsdialogen

**Markedsdialog**

*Offentliggørelse*

Markedsdialogen er igangsat via udbudssystemet Mercell og via hjemmeside for udbuddet: [Information om kommende udbud af erhvervsrettede opkvalificeringskurser inden for det digitale område | Københavns Kommunes hjemmeside (kk.dk)](https://www.kk.dk/erhverv/indkoeb-og-udbud/informationer-til-leverandoerer/leverandoer-til-beskaeftigelsesindsatsen/information-om-kommende-udbud-af-erhvervsrettede-opkvalificeringskurser-inden-for-det-digitale)

Herefter er der taget kontakt til kendte leverandører for at informere om markedsdialogen og inviteret til møder. Leverandørerne er tillige bedt om at udfylde et spørgeskema.

Referater fra møder og besvarede spørgeskemaer er offentliggjort på hjemmesiden.

Udover kendte leverandører er der taget kontakt til interessenter på området med særlig fokus ift. deres forventninger til virksomhedernes efterspørgsel efter arbejdskraft indenfor det digitale område.

*Dialog med leverandører*

Som led i markedsdialogen er der indtil videre gennemført møder med, i alfabetisk rækkefølge:

* Akademi Danmark
* Bigum@Co
* Convision
* Cph business
* Itucation
* KEA
* KPI Communications
* Kursusfabrikken
* Segment
* Talent Garden.

*Erfaringer fra markedsdialogen med leverandørerne*

Generelt

Det er forventningen på markedet:

* At der fortsat vil være efterspørgsel efter arbejdskraft mht. digital koordinator / digital markedsføring. Der er her leverandører, der påpeger behovet for at forløbene fremover specialiseres mere indenfor delområder af digital markedsføring for bedre at kunne virksomhedernes efterspørgsel, fx ved en tre-ugers generel introduktion, fuldt af et 3 ugers forløb med specialisering indenfor fx e-mail reklamer, branding, hjemmeside optimering etc.
* At der er en stigende efterspørgsel efter arbejdskraft ift. cloud. Der savnes her såvel front-end medarbejdere (generalister) som back-end medarbejdere (specialister). Uddannelse af specialister er dog krævende, forudsætter længere tid, typisk flere på hinanden kurser, små hold og en hermed følgende højere betaling. Herudover skal deltagerne have flair for matematik, bearbejdelse af mange data og engelskkundskaber på højt niveau
* At der må forventes en efterspørgsel efter medarbejdere med kvalifikationer ift. brug af it-redskaber indenfor det grønne område. Det vil ikke mindst blive tilfældet, hvis der indføres en CO2-afgift, som vil gøre det rentabelt for virksomheder at ansætte medarbejdere til at analyse besparelsesmuligheder i deres produktioner
* At mange små virksomheder ikke har økonomi til at foretage fuldtidsansættelse af specialiserede medarbejdere. Det er derfor hensigtsmæssigt, en medarbejder kan lidt af hver, hvad enten det handler om at optimere hjemmesiden, varetage nogle løn-/regnskabsopgaver, lidt personalejura etc.
* At der fortsat er mange borgere, der har ringe eller ingen kompetencer indenfor det digitale område. Dvs. der er (også) behov for ”løft i bunden” af de lediges digitales kompetencer
* I forhold til betaling er det flere leverandørers oplevelse at de indenfor meget kort tid kan vurdere, hvorvidt en borger er motiveret for deltagelse og har ”flair” for området. Dette ikke mindst i kraft af, at de markedsfører aktivt, hvilket tiltrækker motiverede borgere, og via brug af informationsmøder og individuelle samtaler. Det sidste er ikke mindst vigtigt ift. de dyrere specialiserende kurser.
* I forhold til fysisk /digital undervisning anbefaler leverandørerne generelt fysisk fremmøde. Digital undervisning i real tid kan indgå hvis fx en borger er syg eller hvis der er tale om et hold, der udbydes landsdækkende for at sikre tilstrækkeligt med deltager
* I forhold til deltagerantal er det typiske omdrejningspunkt 12 – 30 deltagere, idet erhvervsakademierne skal have 12 deltagere for at gennemføre et forløb. Mere end 30 deltager på et hold kræver brug af flere undervisere. I forhold til kurser mhp. specialisering anbefaler flere leverandører hold under 12, typisk omkring 8.

I forhold til digital undervisning i real tid skal det i øvrigt bemærkes, at det typisk kræver mindst 2 undervisere, en til selve undervisningen og en til at styre chat m.v. med deltagerne.
* I forhold til brug af bonus er flere leverandører positive herfor.

Erhvervsakademiernes kurser

Markedsdialogen med erhvervsakademier og deres underleverandørerne viser bl.a. at:

* Kurserne ikke alene er forløb efter studieforordningen, men at der typisk også leveres supplerende ydelser i form af mulighed for certificeringer, jobcoaching og bistand til at finde virksomhedspraktik som led i forløbet.

Det er øvrige aktiviteter, der ikke er en del af det formelle kursusforløb og ligger hermed udover den arbejdsbelastning for en deltager, der i forvejen er defineret via kursets ECTS-point.

Den egentlige arbejdsbelastning ved et forløb er hermed i praksis højere end fastlagt i studieforordningen for forløbet. Samtidig er det ydelser, der leveres uden ekstra betaling i dag, i det det er leverandørens forventning, at jobcentrets interesse for at bevilge et forløb stiger, når disse ydelser også leveres som en del af et forløb.

Endelig skal det bemærkes at flere af underleverandører tilkendegav, at for langt de fleste kursister, herunder akademikere, er et kursus ECTS-point ikke af selvstændig betydning ift. efterfølgende job, da mange kursister, herunder akademikerne i forvejen er uddannet over akademiniveau. Det er dog samtidig oplevelsen at langt de fleste anvender muligheden for at tage en kompetencegivende eksamen.

Private kurser / markedscertificeringer

I forhold til kurser, der ikke giver ECTS-point viser markedsdialogen bl.a.:

* Forskellige holdninger til værdien af en eller flere certificeringer.

Leverandørernes opfattelse af værdien af en certificering, der er anerkendt på markedet, afhænger bl.a. om der er tale om en on-line multiple choice test eller en egentlig prøveløsning af en konkret opgave i en virksomhed.
* At mange af forløbene indeholder elementer mht. jobcoaching, bistand til at finde virksomhedspraktik/job
* At der ikke mindst på Cloud-området er forskellige Cloud-systemer, som er i konkurrence med hinanden. De potentielle leverandører er på dette område typisk knyttet til et af de konkurrerende systemer for cloud-løsninger, fx Microsoft, Amazon og Google
* Der er leverandører, der peger på behovet for at deltagere, der efterfølgende er i praktik, kan tage kontakt til leverandøren mhp. supplerende støtte ift. fx løsning af en opgave i virksomheden.

*Interessenter*

DI

DI har den 22. marts 2022 svaret ved oplæg om ”Hvordan kan digitalisering understøtte grøn omstilling”.

Her fremgår bl.a.:

* At Danmark i dag taber terræn på fire af de fem indikatorer, der måler et lands digitale niveau på EU-plan, samtidigt med at virksomhederne forventer at nye teknologier har betydning for bl.a. deres produktivitet
* At virksomhedernes arbejde med at øge medarbejdernes kompetencer ift. ny teknologi er begrænset
* At corona har betydet et boost i brugen af digitale teknologier i virksomhederne
* At der er behov for at virksomhederne styrker fokus på efter- og videreuddannelser indenfor digitale kompetencer.

Prosa

Der har den 7. april 2022 været møde med Prosa. Prosa pegede bl.a. på følgende:

* At flere borgere kan opkvalificeres med generelle IT-kompetencer, men at det samtidigt vil være sværere at få borger ind på arbejdsmarkedet, da stadigt flere danskere har generelle IT-kompetencer.

Det kan derfor være en løsning at opkvalificere borger inden for et specifikt område, da dette i højere grad vil hjælpe borgerne ind på arbejdsmarkedet. Det konkrete kursusudbud vil være stærkt afhængigt af, hvad kursistens udgangspunkt er

* Akademikere, og især de nyledige dimittender, er en målgruppe med stort potentiale, da mange har en uddannelsesmæssig baggrund med generelle IT-færdigheder, som der kan bygges videre på
* Virksomhederne efterspørger i højere grad praktiske færdigheder frem for teoretisk viden. Certificeringer tydeliggør, at kursisten har tilegnet sig praktiske færdigheder efter endt kursus, hvilket ECTS-akkreditering i dag ikke tydeliggør
* Databårne forretningsmodeller er blevet og fortsætter med at blive mere udbredt. PROSA påpeger, at fremtiden fortsat bliver mere databåren, hvorfor der er et behov for medarbejdere, der kan samle, analysere og forstå data. Specifikt er der efterspørgsel efter medarbejdere, der har kvalifikationer inden for big data, AI, cloud og programmering (herunder Python)
* Automatiseringer fylder ligeledes mere og mere. Der er derfor øget efterspørgsel efter medarbejdere med kompetencer inden for automatisering (dvs. back-end kompetencer) frem for medarbejdere med front-end kompetencer
* Der er en stigende efterspørgsel efter testere af apps mv. Testerne skal være i stand til at se på processer (bl.a. kodning og fejlfinding), have et stort overblik og være i stand til selv at kunne kode. Heri er ligeledes et element af automatisering.
* På det grønne område vil digitalisering være behjælpelig med optimering af systemer (herunder energi-, logistik-, og transportsystemer). Det vil være relevant ved en eventuel CO2-udgift. Igen er data og databearbejdning en vigtig faktor for at kunne optimere, hvorfor en grøn digitalisering på flere måder vil følge de trends, der allerede ses
* I et udbud af digitale opkvalificeringskurser skal der tages højde for udviklingen inden for det digitale område. Et eksempel herpå er inden for cloud-løsninger, hvor Microsoft på nuværende tidspunkt har en stor del af markedet. Det er dog set fra andre lande, at Amazon, når først de har fået fodfæste på markedet, opnår en større og større markedsandel.